КОМИ РЕСПУБЛИКАСА ВЕСЬКӦДЛАН КОТЫРЛÖН

**ШУÖМ**

**Межмуниципальнӧй да дінму сикаса виччысьтӧг лоӧмтор грӧз дырйи либӧ сылӧн лоӧм дырйи гражданаӧс доръян сигналъяс серти Коми Республикаса олысьясӧс тӧдмӧдан да юӧртан система йылысь положение вынсьӧдӧм йылысь**

«Вӧр-ва да техногеннӧй сяма виччысьтӧг лоӧмторъясысь олысьясӧс да мутас видзӧм йылысь», «Гражданаӧс дорйӧм йылысь» федеральнӧй оланпасъяс серти, «Олысьясӧс тӧдмӧдан системаяс йылысь положение вынсьӧдӧм йылысь» Россия Федерацияса войтырӧс доръян, виччысьтӧмторъясысь видзан да неминучаысь колясъяс бырӧдан министерстволӧн, Россия Федерацияса юӧртан технологияяс да связь министерстволӧн да Россия Федерацияса культура да уна йӧза коммуникацияяс министерстволӧн 2006 во сора тӧлысь 25 лунся 422/90/376 №-а ӧтувъя тшӧктӧд серти Коми Республикаса Веськӧдлан котыр шуис:

1. Вынсьӧдны Межмуниципальнӧй да дінму сикаса виччысьтӧг лоӧмтор грӧз дырйи либӧ сылӧн лоӧм дырйи гражданаӧс доръян сигналъяс серти Коми Республикаса олысьясӧс тӧдмӧдан да юӧртан система йылысь положение тайӧ шуӧм дорӧ содтӧд серти.

2. Тайӧ шуӧмсӧ олӧмӧ пӧртӧм бӧрся видзӧдны Коми Республикаса Юралысьӧс вежысь К. Ю. Ромадановлы.

3. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Юралысь В. Гайзер

Сыктывкар

2013 вося тӧвшӧр тӧлысь 14 лун

3 №

ВЫНСЬӦДӦМА

Коми Республикаса Веськӧдлан котырлӧн

2013 во тӧвшӧр тӧлысь 14 лунся

3 №-а шуӧмӧн

(содтӧд)

Межмуниципальнӧй да дінму сикаса виччысьтӧг лоӧмтор грӧз дырйи либӧ сылӧн лоӧм дырйи гражданаӧс доръян сигналъяс серти Коми Республикаса олысьясӧс тӧдмӧдан да юӧртан система йылысь

**ПОЛОЖЕНИЕ**

I. Панас

1. Межмуниципальнӧй да дінму сикаса виччысьтӧг лоӧмтор грӧз дырйи либӧ сылӧн лоӧм дырйи гражданаӧс доръян сигналъяс серти Коми Республикаса олысьясӧс тӧдмӧдан да юӧртан система йылысь тайӧ положениесӧ (водзӧ - Положение) лӧсьӧдӧма «Вӧр-ва да техногеннӧй сяма виччысьтӧг лоӧмторъясысь олысьясӧс да мутас видзӧм йылысь», «Гражданаӧс дорйӧм йылысь» федеральнӧй оланпасъяс серти, «Олысьясӧс тӧдмӧдан системаяс йылысь положение вынсьӧдӧм йылысь» Россия Федерацияса войтырӧс доръян, виччысьтӧмторъясысь видзан да неминучаясысь колясъяс бырӧдан министерстволӧн, Россия Федерацияса юӧртан технологияяс да связь министерстволӧн да Россия Федерацияса культура да уна йӧза коммуникацияяс министерстволӧн 2006 во сора тӧлысь 25 лунся 422/90/376 №-а ӧтувъя тшӧктӧд серти да сійӧ урчитӧ йӧзӧс юӧртан система бурмӧдӧм кузя, олысьясӧс юӧртӧм могысь уджӧдӧм кежлӧ пыр дасьӧн сійӧс кутӧм кузя мероприятиеяслысь коланлун да могъяс, а сідзжӧ збыльмӧдан пӧрадок.

2. Военнӧй действиеяс нуӧдӧм дырйи либӧ на понда артман лёкторъяс йылысь, а сідзжӧ виччысьтӧг лоӧмтор грӧз дырйи либӧ сылӧн лоӧм дырйи Коми Республикаса олысьясӧс тӧдмӧдан да юӧртан дінму система (водзӧ - Коми Республикаса олысьясӧс тӧдмӧдан да юӧртан дінму система) – тайӧ котыртан-техническӧй ӧтувъялун юӧртан да йитчан вынйӧрлӧн, средствояслӧн, юӧртан везъяслӧн, ӧтув вӧдитчан йитчан вез каналъяслӧн, мыйяс вайӧдӧны Коми Республикаса олысьясӧдз, веськӧдлан органъясӧдз, Виччысьтӧмторйысь ӧлӧдан да сійӧс бырӧдан ӧтувъя канму системаса Коми республиканскӧй системаувса вынъясӧдз (водзӧ - Коми республиканскӧй системаув) лёкторъяс йылысь тӧдмӧдан да юӧртан сигналъяссӧ, кутшӧмъяс артмӧны военнӧй действиеяс нуӧдӧм дырйи либӧ на понда, а сідзжӧ природнӧй да техногеннӧй сяма виччысьтӧг лоӧмтор грӧз дырйи либӧ сылӧн лоӧм дырйи (водзӧ - юӧр).

3. Коми Республикаса олысьясӧс тӧдмӧдан да юӧртан дінму система ӧтувтӧ меставывса (муниципальнӧй тшупӧдын) да пытшкӧсса (объектъяс тшупӧдын) юӧртан системаяс.

II. Коми Республикаса олысьясӧс тӧдмӧдан да юӧртан дінму системалӧн коланлун да медшӧр могъяс

4. Коми Республикаса олысьясӧс тӧдмӧдан да юӧртан дінму система индӧма сы вылӧ, медым ас кадӧ сетны тӧдмӧдан да юӧртан сигналъяссӧ веськӧдлан органъяслы, гражданаӧс доръян вынъяслы да средствояслы, Коми республиканскӧй системаувлы да Коми Республикаса олысьяслы.

5. Коми Республикаса олысьясӧс тӧдмӧдан да юӧртан дінму системалӧн медшӧр могӧн лоӧ тӧдмӧдан да юӧртан сигналъяс сетӧм:

1) гражданаӧс доръян да Коми Республикалӧн системаувса юрнуӧдысьяслы;

2) Коми Республикаын МЧС медшӧр веськӧдланінлы;

3) меставывса асвеськӧдлан органъяс бердын органъяслы, кодъяслӧн эмӧсь торъя уджмогъяс виччысьтӧг лоӧмторъясысь олысьясӧс да мутас доръян юкӧнын да (либӧ) гражданаӧс доръян юкӧнын могъяс решитӧм вылӧ;

4) муниципальнӧй юкӧнъясса ӧтувъя дежурно-диспетчерскӧй службаяслы;

5) виччысьтӧг лоӧмторъясысь ӧлӧдан да сійӧс бырӧдан ӧтувъя канму системаса торйӧн дасьтӧм вынъяслы да средствояслы (водзӧ - РСЧС), кутшӧмъясӧс индӧма да веськӧдӧма (кыскӧма) виччысьтӧг лоӧмторъясысь ӧлӧдӧм да сійӧс бырӧдӧм вылӧ, Коми Республика мутасын гражданаӧс доръян вынъяслы да средствояслы;

6) Коми Республика мутасын лёктор вайны вермысь объектъяс уджӧдысь организацияясса дежурно-диспетческӧй службаяслы;

7) Коми Республика мутасын олысьяслы.

III. Коми Республикаса олысьясӧс тӧдмӧдан да юӧртан дінму системаӧн вӧдитчан пӧрадок

6. Коми Республикаса олысьясӧс тӧдмӧдан да юӧртан дінму система уджӧдӧм збыльмӧдсьӧ Коми Республикаса гражданаӧс доръян мероприятиеяс могмӧдан комитетӧн (водзӧ - Комитет) Коми Республикаса Юралыськӧд, Россияса МЧС Коми Республикаын медшӧр веськӧдланінкӧд сёрнитчӧмӧн.

7. тӧдмӧдан да юӧртан сигналъяс сетӧм, кутшӧмъясӧс босьтӧны «Россияса МЧС Коми Республикаын медшӧр веськӧдланінлӧн лёк ситуацияясын веськӧдлан шӧрин» федеральнӧй казённӧй учреждениеса торъя уджмога чина мортлысь, Россияса МЧС Коми Республикаын медшӧр веськӧдланінса начальниклӧн лэдзӧм серти збыльмӧдсьӧ «Пӧжарысь видзчысян да гражданаӧс доръян веськӧдланін» Коми Республикалӧн канму казённӧй учреждениеса оперативнӧй дежурнӧйӧн (водзӧ – «ПВ да ГД веськӧдланін» КР ККУ) татшӧмторъяс пыр:

1) «Парма» ӧтиласянь юӧртан дінмуса автоматизируйтӧм система пыр, медым паськӧдны тӧдмӧдан да юӧртан сигналъяссӧ йитчан везъяс да телевизионнӧй да радиовещание каналъясӧд, связь операторъяслӧн да телерадиовещание организацияяслӧн телевизионнӧй да радиовещательнӧй юӧр сетан станцияяс пыр, кутшӧмъясӧ урчитӧм пӧрадок серти кыскӧны юӧртӧм могмӧдӧм дорӧ, радиовещание сетанторъяс да телевизионнӧй уджтасъяс шыӧн колльӧдан сетанторъяс босьтӧмӧн, олысьясӧс, меставывса асвеськӧдлан органъяс бердын оперативнӧй дежурнӧй органъясӧс, кодъяслӧн эмӧсь торъя уджмогъяс виччысьтӧг лоӧмторъясысь олысьясӧс да мутас доръян юкӧнын да (либӧ) гражданаӧс доръян юкӧнын могъяс решитӧм вылӧ, юӧртӧм да тӧдмӧдӧм могысь;

2) «Градиент-128» система пыр, ӧтувъя канму связь везлӧн да ведомствоса связь везлӧн, Коми Республикаса Веськӧдлан котыр бердын виччысьтӧг лоӧмторъясысь ӧлӧдӧм да сійӧс бырӧдӧм кузя да пӧжарысь видзчысьӧм кузя комиссияӧс тӧдмӧдӧм да юӧртӧм вылӧ юӧртан везъяслӧн йитчан средствояс да каналъяс пыр.

8. Тӧдмӧдан да юӧртан сигналъяссӧ позьӧ сетны кыдзи автоматизируйтӧм, сідзи и автоматизируйттӧм режимъясын.

Медшӧр режимӧн лоӧ автоматизируйтӧм, мый могмӧдӧ веськӧдлан органъяслы, гражданаӧс доръян да РСЧС вынъяслы да средствояслы, олысьяслы тӧдмӧдан да юӧртан сигналъяс кытшовтӧмӧн либӧ бӧрйӧмӧн ыстӧм.

Автоматизируйтӧм режимын тӧдмӧдан да юӧртан сигналъяс сетсьӧны торъя техническӧй юӧртан средствояс отсӧгӧн, кутшӧмъяс йитчӧны ӧтувъя йитчан везлӧн связь каналъяскӧд, а сідзжӧ вещание каналъяскӧд.

Автоматизируйттӧм режимын тӧдмӧдан да юӧртан сигналъяс сетсьӧны бӧрйӧмӧн, ӧтувъя канму йитчан везлӧн да ведомствоса связь везъяслӧн каналъяс дорӧ, а сідзжӧ вещание везъяс дорӧ бӧрйӧмӧн йитчӧмӧн.

9. Олысьясӧс медшӧр юӧртанногӧн да тӧдмӧданногӧн лоӧ тӧдмӧдан сигналъяс да висьталан юӧр йитчан везъясӧд сетӧм телевизионнӧй да радиовещание уджтасъяс паськӧдӧм могысь.

10. Висьталан юӧр сетсьӧ олысьяслы телерадиовещание студияясысь вещайтан уджтасъяс дугӧдлӧмӧн 5 минутысь оз дырджык. Позьӧ куимысь мӧдпӧвъёвны висьталан юӧрсӧ.

Висьталан юӧрсӧ колӧ сетны уджсикаса дикторъясӧн, найӧ кӧ абуӧсь – та вылӧ торъя уджмогъяс кутысь организацияясса чина йӧзӧн.

Торъя случайясын, кор виччысьнысӧ оз позь, дженьыд висьталан юӧръяс вермӧны сетны веськыда мӧдӧдӧмӧн либӧ юӧр сетысь вылысь веськыда «ПВ да ГД веськӧдланін» КР ККУ-са оперативнӧй дежурнӧйлӧн уджалан места вылысь.

11. «ПВ да ГД веськӧдланін» КР ККУ-са оперативнӧй дежурнӧй йитчӧ «Ростелеком» ВАК Коми филиалса дежурно-диспетчерскӧй службакӧд да “Коми гор” телевизионнӧй да радиовещательнӧй канму компания” “Ставроссияса канму телевизионнӧй да радиовещательнӧй компания” федеральнӧй ӧтувъя канму предприятиелӧн филиалса дежурно-диспетчерскӧй службакӧд урчитӧм пӧрадок серти.

12. Комитет да связь да телерадиовещание организацияяс, Коми Республикаын меставывса асвеськӧдлан органъяс, организацияяс, кодъяс уджӧдӧны Коми Республика мутасын лёктор вайны вермысь объектъяс, да кодъясӧс урчитӧм пӧрадок серти кыскӧны юӧртӧм могмӧдӧмӧ, нуӧдӧны котыртан-техническӧй мероприятие комплекс Коми Республикаса олысьясӧс тӧдмӧдан да юӧртан дінму системаӧн подулавтӧмӧн вӧдитчӧмысь видзчысьӧм кузя.

Коми Республикаса олысьясӧс тӧдмӧдан да юӧртан дінму системаӧн подулавтӧмӧн вӧдитчан вӧвлӧмторъяс йылысь связь да телерадиовещание организацияяс, Коми Республикаын меставывса асвеськӧдлан органъяс, организацияяс, кодъяс уджӧдӧны Коми Республика мутасын лёктор вайны вермысь объектъяс, да кодъясӧс урчитӧм пӧрадок серти кыскӧны юӧртӧм могмӧдӧмӧ, пырысь-пыр юӧртӧны «ПВ да ГД веськӧдланін» КР ККУ-са оперативнӧй дежурнӧйлы.

IV. Юӧртӧм котыртӧмӧн веськӧдлӧм

13. Военнӧй действиеяс нуӧдӧм дырйи либӧ на понда артман лёкторъяс йылысь, а сідзжӧ виччысьтӧг лоӧмтор грӧз дырйи либӧ сылӧн лоӧм дырйи Коми Республикаса олысьясӧс юӧртӧм да тӧдмӧдӧм котыртӧмӧн веськӧдлӧ Комитет связь да телерадиовещание организацияяскӧд ӧтувтчӧмӧн, кодъясӧс урчитӧм пӧрадок серти кыскӧны юӧртӧм могмӧдӧмӧ.

V. Коми Республикаса олысьясӧс тӧдмӧдан да юӧртан дінму система бурмӧдан да дасьӧн сійӧс кутан пӧрадок

14. Коми Республикаса олысьясӧс тӧдмӧдан да юӧртан дінму система уджӧдӧм кежлӧ пыр дасьӧн кутӧм могысь Комитет:

1) олысьясӧс тӧдмӧдӧм да юӧртӧм могысь лӧсьӧдӧ висьталан юӧръяслысь текстъяссӧ, котыртӧ юӧръяс новлантор вылӧ найӧс гижӧмсӧ;

2) котыртӧ телерадиовещание объектъяс вылын юӧртан сигналъяс да висьталан юӧръяс вещайтан уджтасъясӧ пыртӧм могысь торъя аппаратура пуктӧм;

3) котыртӧ да велӧдӧ оперативнӧй дежурнӧйясӧс, телерадиовещание объектъяс бӧрся видзӧдысь персоналӧс сетны юӧртан сигналъяс да висьталан юӧръяс мир дырйи да война кадӧ;

4) планируйтӧ да нуӧдӧ связь, телерадиовещание организацияяскӧд ӧтвылысь юӧртан системаяс серти прӧверкаяс, юӧртан сигналъяс да висьталан юӧръяс сетӧм кузя тренировкаяс.

15. Коми Республикаса олысьясӧс тӧдмӧдан да юӧртан дінму система уджӧдӧм кежлӧ пыр дасьӧн кутӧм могысь связь да телерадиовещание организацияяс, кодъясӧс урчитӧм пӧрадок серти кыскӧны юӧртӧм могмӧдӧмӧ, збыльмӧдӧны мероприятиеяс, кутшӧмъясӧс урчитӧма Олысьясӧс тӧдмӧдан системаяс йылысь положениеӧн, мый вынсьӧдӧма 2006 во сора тӧлысь Россия Федерацияса гражданаӧс доръян, виччысьтӧмторйысь видзан да неминучаясысь колясъяс бырӧдан министерстволӧн, Россия Федерацияса юӧртан технологияяс да связь министерстволӧн да Россия Федерацияса культура да уна йӧза коммуникацияяс министерстволӧн 25 лунся 422/90/376 №-а ӧтувъя тшӧктӧдӧн.

Вуджӧдіс Хазова Е. В. - 9644 пас